Arcanelater

Arcanelater er en slekt av biller som hører til familien smellere (Elateridae).

Utseende 
En middelsstor (18-22 millimeter), litt bred, rødbrun smeller. Fasettøynene er velutviklede. Antennene er nokså korte. Pronotum er omtrent så langt som bredt, rundet med skrått tilbaketrukne bakhjørner med en kjøl. Dekkvingene er bredest litt bak roten, med fine punktstriper.

Larvene er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Smellernes larver lever i jorda eller i død ved. Larvene i denne slekten er trolig rovdyr.

Utbredelse 
Arten er utbredt i det sørvestlige Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 eller Dendrometrinae
 Stammen Euplinthini Costa, 1975
 Slekten Arcanelater Costa, 1975
 Arcanelater spurius (Germar, 1841)

Referanser

Eksterne lenker 
 

Smellere
Biller formelt beskrevet i 1841
Dyr formelt beskrevet av Cleide Costa
Dyr formelt beskrevet av Ernst Friedrich Germar
Brasils insekter